**«Өңірлерді дамытудың 2020-2025 жылдарға арналған мемлекеттік бағдарламасын бекіту туралы» Қазақстан Республикасы Үкіметінің 2020 жылғы 27 желтоқсандағы № 990 қаулысына өзгеріс енгізу туралы**

Қазақстан Республикасының Үкіметі **ҚАУЛЫ ЕТЕДІ:**

1. «Өңірлерді дамытудың 2020-2025 жылдарға арналған мемлекеттік бағдарламасын бекіту туралы» Қазақстан Республикасы Үкіметінің 2020 жылғы 27 желтоқсандағы № 990 қаулысына мынадай өзгеріс енгізілсін:

көрсетілген қаулымен бекітілген Өңірлерді 2020 - 2025 жылдарға арналған дамытудың Мемлекеттік бағдарламасында::

Мемлекеттік бағдарламаның негізгі бағыттары, қойылған мақсаттарына қол жеткізу жолдары және тиісті шаралар» деген 5-бөлімнің жиырма жетінші абзацы мынадай редакцияда жазылсын:

«Соңғы 20-25 жылда ауыл тұрғындарының (әсіресе жастардың) ірі және үлкен қалаларға, ФҚА құрамындағы өзге де елді мекендерге қарқынды ішкі көші-қоны байқалады. ФҚА-ға шетелден келген **қандастар** да ұмтылады. Осыған байланысты барлық бағдарламалық құжаттарда «адамдар инфрақұрылымға» моделін енгізу қажет, мұның өзі Мемлекеттік бағдарламада ұзақ мерзімді кезеңге белгіленген перспективалы елді мекендерде ғана жаңа инфрақұрылымдық объектілерді озыңқы қарқынмен салуды білдіреді.».

2. Осы қаулының орындалуын бақылау Қазақстан Республикасының Ұлттық экономика министрлігіне жүктелсін.

**Қазақстан Республикасының**

**Премьер-Министрі А. Мамин**